John Bower

John Ford Bower (født 8. november 1940 i Lewiston, Maine,Sports Reference: John Bower  (olympiaresultater, besøkt 13. juni 2017) død 6. juni 2017 i Park City, UtahUSA Nordic: Olympian and Coach John Bower Passes (minneord, 8. juni 2017, besøkt 13. juni 2017)) var en amerikansk kombinertløper og trener.

Bower vokste opp i Auburn, Maine. Han studerte ved Middlebury College i Vermont og vant i 1961 det nasjonale studentmesterskapet (NCAA-mesterskapet) i kombinert.Eastern Ski Jumping & Nordic Combined Foundation, Inc.: NCAA Champions Ski Jumping & Nordic Combined, and Ski-Meisters  (besøkt 13. juni 2017) Bower vant USAs nasjonale seniormesterskap fire ganger - i 1963, 1966, 1967 og 1968.Eastern Ski Jumping & Nordic Combined Foundation, Inc.: USA Nordic Combined Ski National Champions (besøkt 13. juni 2017) Han deltok i OL i 1964 og 1968. I Innsbruck i 1964 fikk han 15. plass i kombinert, og han var på USAs lag på 4 x 10 km langrennsstafett som kom på 13. plass av 15 lag. I Grenoble i 1968 ble det 13. plass i kombinert og 12. plass av 15 lag i langrennsstafett. Bower deltok også i VM i Zakopane i 1962.Middlebury Panthers Hall of Fame: John Bower  (besøkt 13. juni 2017)

Han vant kombinertrennet i Holmenkollen i 1968Jakob Vaage og Tom Kristensen: Holmenkollen – Historien og resultatene. De norske Bokklubbene, Stabekk 1992. ISBN 82-525-1678-5 (s. 230, digitalisert av Nasjonalbiblioteket) og fikk dermed tildelt kongepokalen som første amerikaner. Samme år ble han nummer 2 i kombinert under Svenska Skidspelen.Svenska Skidspelen: Pristagare i Svenska Skidspelen  (1947-2011, besøkt 13. juni 2017) Han deltok i den tysk-østerrikske hoppuka i 1962/63, 1963/64 og 1967/68, og ble sammenlagt nummer 45 i 1963/64.Adam Kwieciński: John Bower (hoppresultater, besøkt 13. juni 2017)

Bower la opp etter sesongen 1967/68 og var deretter trener ved Middlebury College til 1975. Han var så direktør og trener for USAs kombinertlandslag til 1980. Fra 1988 til 1990 var han programdirektør for kombinert i USAs skiforbund.U.S. Ski and Snowboard Hall of Fame and Museum: John Bower (besøkt 13. juni 2017) Etter at han flyttet til Park City, var han blant annet den første direktøren ved Utah Olympic Park, fra 1990 til 1999.

John Bower ble valgt inn i U.S. Ski Hall of Fame i 1969 og The American Ski Jumping Hall of Fame i 2008.The American Ski Jumping Hall of Fame - Inductees  (besøkt 13. juni 2017) Hans sønn Ricky Bower ble verdensmester i snøbrett halfpipe i 1999.The Christian Science Monitor: Boarders catch some 'big air' (5. februar 2002, besøkt 13. juni 2017)

Referanser

 Eksterne lenker 


Kategori:Kombinertløpere fra USA
Kategori:Trenere fra USA
Kategori:Kongepokalvinnere i skiidrett
Kategori:Kombinertløpere under Vinter-OL 1964
Kategori:Deltakere for USA under Vinter-OL 1964
Kategori:Kombinertløpere under Vinter-OL 1968
Kategori:Deltakere for USA under Vinter-OL 1968
Kategori:Personer fra Androscoggin County i Maine